تريكة في ذاته شخصية ملتبسة.. أو بشكل أدق شخصية مركبة من مجموعة مكونات قدرت تكشف بشكل عملي عدم قدرتنا على الفصل بين الإنسان ومواقفه المختلفة.. إنما بنفكر بشكل طفولي جدًا، الشخص لازم يبقى حلو أو حش.. شاطر أو نوتي.. أبيض وإسود، الراجل كان واحد من أفضل اللعيبة في تاريخنا.. ولعب للنادي الأكبر شعبية في البلد.. بس هو دلوقتي محلل كورة عادي مش فلتة.. ولسان يمثل التيار الإسلامي. يعني لا حريف في شغلانته ولا بيمثل الأهلي. وأنا هنا باتكلم عن المحلل الكروي في قناة bin سبورت.. مش عن لعيب الكورة الأهلاوي، فيارب ماحدش يكتبلي قصيدة عن جونه في نهائي أمم 2008.